Official Journal L 200 , 24/08/1995 P. 0038 - 0041



Id-Deċiżjoni tal-Kummissjoni tas-27 ta’ Lulju 1995 li tistabilixxi lista proviżorja ta’ pajjiżi terzi li mingħandhom l-Istati Membri jawtorizzaw l-importazzjonijiet tal-ħalib u tal-prodotti bbażati fuq il-ħalib u li tirrevoka d-Deċiżjoni 94/70/KE (Test b’rilevanza għaż-ŻEE) (95/340/KE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 92/46/KEE tas-16 ta’ Ġunju 1992 li tistabilixxi r-regoli tas-saħħa għall-produzzjoni u t-tqegħid fuq is-suq ta’ ħalib mhux ipproċessat, ħalib ittrattat bis-sħana u prodotti bbażżati fuq il-ħalib [1], kif emendata l-aħħar bit-Trattat ta’ Adeżjoni ta’ l-Awstrija, il-Finlandja u l-Isvezja u b’mod partikolari l-Artikolu 23(2) u (3) tiegħu; Billi d-Deċiżjoni tal-Kummissjoni 94/70/KE [2], kif emendata l-aħħar bit-Trattat ta’ Adeżoni ta’ l-Awstrija, il-Finlandja u l-Isvezja tistabilixxi lista proviżorja ta’ pajjiżi terzi li mingħandhom l-Istati Membri jawtorizzaw l-importazzjonijiet ta’ ħalib mhux ipproċessat, ħalib ittrattat bis-sħana u prodotti ibażati fuq il-ħalib; Billi, minħabba l-prodotti differenti involuti, saret klassifikazzjoni; billi fid-dawl ta’ l-esperjenza u abbażi tar-rapport riċenti tal-Kumitat Veterninarju Xjentifiku dwar ir-rakkomandazzjonijiet għat-trattament tal-ħalib li joriġina minn żoni milquta bil-marda ta’ l-ilsien u tad-dwiefer huwa ġġustifikat li din tiġi riveduta; Billi fl-interessi taċ-ċarezza, huwa approprjat li tiġi revokata d-Deċiżjoni 94/70/KE u li ssir lista ġdida; Billi l-miżuri stabbiliti f’din id-Deċiżjoni huma skond l-opinjoni tal-Kumitat Veterinarju Permanenti, ADOTTAT DIN ID-DEĊIŻJONI: Artikolu 1 L-Istati Membri għandhom jawtorizzaw l-importazzjonijiet ta’ ħalib mhux ipproċesssat u prodotti bbażati fuq il-ħalib minn pajjiżi terzi li jidhru fil-Parti A tal-lista fl-Anness. Artikolu 2 L-Istati Membri għandhom jawtorizzaw l-importazzjonijiet ta’ ħalib u prodotti bbażżati fuq il-ħalib li jkunu ġew ipproċessati permezz ta’ trattament tas-sħana li jkun ta’ mill-inqas ugwali għal dak milħuq permezz ta’ proċess ta’ pasterizzazzjoni ta’ mill-inqas 72 C għal mill-inqas 15-il sekonda u biżżejjed biex jassigura reazzjoni negattiva għal test ta’ phosphatase minn pajjiż mhux membru li jidher fil-Parti B tal-lista fl-Anness. Artikolu 3 L-Istati Membri għandhom jawtorizzaw l-importazzjonijiet tal-ħalib u tal-prodotti ibażati fuq il-ħalib, li jkunu ġew soġġettati għal: jew 1. proċess ta’ sterilizzazzjoni, li permezz tiegħu jinkiseb valur ta’ F° ta’ tleta jew aktar jew 2. trattament inizzjali ta’ sħana li jkollu effett ta’ tisħin ta’ mill-inqas daqs dak milħuq permezz ta’ proċess ta’ pasterizzazzjoni ta’ mill-inqas 72 °C għal ta’ mill-inqas 15-il sekonda li jkun biżżejjed sabiex jipproduċi reazzjoni negattiva għal test tal-phosphatase, segwit minn: jew (a) (i) fil-każ tal-prodotti tal-ħalib jew prodotti ibażati fuq il-ħalib maħsub għall-konsum tal-bniedem: - it-tieni trattamenteat bis-sħana li jinvolvi pasterizzazzjoni b’temperatura għolja, trattament permezz ta’ tempertura ultra għolja (UHT) jew sterilizzazzjoni, li f’kull każ ikun biżżejjed biex jipproduċi reazzjoni negattiva għal test tal-peroxidase, jew - għal ħalib niexef jew prodotti magħmula minn ħalib niexef, it-tieni trattament bis-sħana li jkollu effett tas-sħana ugwali għal dak milħuq mit-trattament inizzjali tas-sħana u li jkun biżżejjed biex jipproduċi reazzjoni negattiva f’test tal-phosphatase, segwit bi proċess ta’ tnixxif; jew (ii) fil-każ tal-prodotti tal-ħalib jew prodotti bbażati fuq il-ħalib maħsub għall-konsum tal-bniedem: - it-tieni trattament bis-sħana b’effett ta’ sħana ta’ mill-inqas ugwali għal dak milħuq mit-trattament inizzjali tas-sħana u li jista’ jkun biżżejjed biex jipproduċi reazzjoni negattiva għal test tal-phosphatase, segwit fil-każ ta’ ħalib imnixxef jew prodotti bbażai fuq il-ħalib niexef, bi proċess ta’ tnixxif; jew (b) proċess ta’ aċidifikazzjoni b’hekk illi l-pH jinżamm inqas minn sitta għal ta’ mill-inqas siegħa, minn pajjiżi terzi li jidhru fil-Parti Ċ tal-lista fl-Anness. Artikolu 4 Id-Deċiżjoni 94/70/KE hija revokata. Artikolu 5 Din id-Deċiżjoni għandha tapplika mit-2 ta’ Frar 1996. Artikolu 6 Din id-Deċiżjoni hija indirizzata lill-Istati Membri. Magħmula fi Brussel, fis-27 ta’ Lulju 1995. Għall-Kummissjoni Franz Fischler Membru tal-Kummissjoni [1] ĠU L 268, ta’ l-14.9.1992, p. 1. [2] ĠU L 36, tat-2.8.1994, p. 5. -------------------------------------------------- L-ANNESS Lista ta' Pajjizi terżi approvata bi prinċipju u importazzjonijiet għandha tissodisfa r-rekwiżiti rilevanti ta' l-annimali u s-saħħa pubblika. Kodiċi ISO tal-Pajjiż | Pajjiż terz | A. | B: | Ċ | AL | l-Albanija | 0 | 0 | + | AR | l-Arġentina | 0 | + [1] | + | AU | l-Awstralja | 0 | + | + | BG | il-Bulgarija | 0 | + | + | BR | il-Brażil | 0 | 0 | + | BW | il-Botswana | 0 | 0 | + | BY | il-Belarussja | 0 | 0 | + | BZ | il-Beliże | 0 | 0 | + | | il-Bożnja-Herżegovina | 0 | 0 | + | CA | il-Kanada | 0 | + | + | CH | l-Iżvizzera | + | + | + | CL | iċ-Ċile | 0 | + | + | CN | ir-Repubblika Popolari taċ-Ċina | 0 | 0 | + | CO | il-Kolombja | 0 | 0 | + | CR | il-Kosta Rika | 0 | 0 | + | CU | Kuba | 0 | 0 | + | CY | Ċipru | + | + | + | CZ | ir-Repubblika Ċeka | 0 | + | + | DZ | l-Alġerija | 0 | 0 | + | EE | l-Estonja | 0 | + | + | ET | l-Etjopja | 0 | 0 | + | GL | Greenland | 0 | + | + | GT | il-Gwatemala | 0 | 0 | + | HK | Ħong Kong | 0 | 0 | + | HN | il-Ħonduras | 0 | 0 | + | HR | il-Kroazja | 0 | + | + | HU | l-Ungerija | 0 | + | + | IL | l-Iżrael | 0 | 0 | + | IN | l-Indja | 0 | 0 | + | IS | l-Islanda | + | + | + | KE | il-Kenja | 0 | 0 | + | LI | il-Litwanja | 0 | + | + | LV | il-Latvja | 0 | + | + | MA | il-Marokk | 0 | 0 | + | MG | il-Madagaskar | 0 | 0 | + | MK | Dik li kienet ir-Repubblika Jugoslava tal-Maċedonja | 0 | + | + | MT | Malta | + | + | + | MU | Mauritius | 0 | 0 | + | MX | il-Messiku | 0 | 0 | + | NA | in-Namibja | 0 | 0 | + | NI | in-Nikaragwa | 0 | 0 | + | NZ | in-New Zealand | + | + | + | PA | il-Panama | 0 | 0 | + | PL | il-Polonja | 0 | + | + | PY | il-Paragwaj | 0 | 0 | + | RO | ir-Rumanija | 0 | + | + | RU | ir-Russja | 0 | 0 | + | SG | Singapor | 0 | 0 | + | SK | ir-Repubblika Slovakka | 0 | + | + | SL | l-Islovenja | 0 | + | + | SU | El Salvador | 0 | 0 | + | SZ | l-Isważiland | 0 | 0 | + | TH | it-Tajlandja | 0 | 0 | + | TN | it-Tuneżija | 0 | 0 | + | TR | It-Turkija | 0 | 0 | + | UA | l-Ukrajna | 0 | 0 | + | US | l-Istati Uniti ta' l-Amerika | + | + | + | UY | l-Urugwaj | 0 | 0 | + | ZA | l-Afrika t'Isfel | 0 | 0 | + | ZW | iż-Żimbabwe | 0 | 0 | + | [1] Biss jekk il-ħalib kollu li ġej minn impriżi li qiegħdin fin-nofsinhar tat-42 paralell. --------------------------------------------------